Premierul Mongoliei a demisionat după ce o femeie care abia născuse, infectată cu COVID-19, a fost dusă la spital prin frig.
Femeia a fost transportată la un centru pentru bolnavi de COVID-19. Ea era îmbrăcată cu o pijama și cu papuci din plastic. Premierul a spus că trebuie "să-și asume responsabilitatea pentru această greșeală".
Mongolia, considerată una dintre cele mai înapoiate ţări din lume, oferă un moment cum rar vezi în România.Premierul de acolo şi-a dat demisia, după ce o femeie cu COVID-19, care abia născuse, a fost dusă la spital prin frig, la -20 de grade.Totul a pornit de la niște imagini difuzate la televiziune, în care apărea o tânără ce tocmai născuse și care a fost dusă de la un spital la un centru pentru tratarea bolnavilor de COVID-19.Conform imaginilor, femeia era îmbrăcată doar cu o pijama și era încălțată cu papuci din plastic, chiar dacă afară era foarte frig.Cazul a dus la proteste pașnice, cu câteva mii de oameni în stradă. Premierul Khurelsukh Ukhnaa a decis să demisioneze."Din nefericire, am comis o eroare în timpul transportării acestei mame. Ţi se rupe inima să vezi în ce mod a fost ea tratată. În calitate de premier, trebuie să-mi asum responsabilitatea pentru această greşeală", a spus Khurelsukh Ukhnaa.